Evel-just ez eus bet a-viskoazh stourmerien o kenderc'hel da implijout poelladoù nebeutañ-brudet, ha bremañ eo gwelloc'h o stad (heglotoc'h eo ouzh poelladoù Microsoft), met un diskoulm all a zo bet kavet : poelladoù savet a-youl-vat. Un nebeud tud da gentañ, ha muioc'h-mui bremañ, o deus dibabet mont a-enep an dro-spered-se ha kinnig poelladoù digoust d'an dud, hag heglot gant pep tra ! Dre ma ne c'hounezont arc'hant ebet gant ar poelladoù, n'o  deus abeg ebet da "rediañ" an dud da implijout anezho, a neuze abeg ebet d'en em ziforc'hiañ ouzh ar poelladoù all. Gouest int da lenn restroù Microsoft ha da skrivañ restroù er stumm implijet gant Microsoft evit ma c'hellfent bezañ lennet gant ar re n'implijon ket (c'hoazh) ar poelladoù dieub; ha ne rediont den ebet da implijout ur "stumm" bennak evit ar restroù (daoust ma ginnigont ivez o stumm ispisial).